b'\n_START_ARTICLE_\nPataholm\n_START_PARAGRAPH_\nPataholm on entinen ep\xc3\xa4itsen\xc3\xa4inen kauppala Ruotsissa. Pataholm sijaitsee Kalmarinsalmen l\xc3\xa4nsirannalla Kalmarin l\xc3\xa4\xc3\xa4niss\xc3\xa4 ja Sm\xc3\xa5landin historiallisessa maakunnassa. Pataholmin ep\xc3\xa4itsen\xc3\xa4inen kauppala ei muodostanut omaa kuntaansa, vaan se kuului osana \xc3\x85lemin maalaiskuntaan. Ep\xc3\xa4itsen\xc3\xa4inen kauppala liitettiin \xc3\x85lemin kuntaan vuonna 1954, ja nyky\xc3\xa4\xc3\xa4n Pataholmin alue kuuluu M\xc3\xb6nster\xc3\xa5sin kuntaan. Pataholm ei ole taajama eik\xc3\xa4 pientaajama._NEWLINE_Ruotsin vuoden 1950 v\xc3\xa4est\xc3\xb6nlaskennassa Pataholmin ep\xc3\xa4itsen\xc3\xa4isen kauppalan maapinta-ala (ja samalla koko pinta-ala) oli 6 hehtaaria ja alueella oli 54 asukasta. V\xc3\xa4est\xc3\xb6tiheys alueella oli siten 900,0 asukasta maaneli\xc3\xb6kilometri\xc3\xa4 kohti.'